Kino maģijas aizkulises.
Sprādzieni, daudz sprādzienu.
Tik milzīga sagatavošanās...
Šie puiši pastāvīgi riskē ar dzīvību.
- Trīs pūķi, nevis divi. - Skatītāji brīnīsies.
Viņi ir tik gudri.
Kad pūķus piesaka šādi, atpakaļceļa nav.
Mēs par to spriedām jau tad, kad radījām Dīmona tēlu.
Džordžs teica: Dīmons ir vienlīdz varonīgs un zemisks.
Tāpēc šis tēls ir tik valdzinošs.
TAD ES NOCIRTU VIŅAI GALVU
Tas bija visas sezonas pirmais kadrs.
- Gatavs! - Sākam! Kameras gatavas!
Aiziet!
Mēs bijām pirmie aktieri, jo Millijai bija jāspēlē izrādē.
Tāpēc mēs bijām paši pirmie.
Pirms filmēšanas un tās laikā
mēs daudz spriedām, kas tas ir - sapņi, vīzijas
vai kaut kāda burvestība.
Vai tie būtu atšķirīgi jāfilmē un jāizgaismo?
Vai vajadzētu tos vizuāli izcelt, lai skatītāji saprot:
tas ir sapnis?
Un lēmums, kuru, protams, aizstāvēja Raiens un Elans, bija:
nē, nedarīsim tā.
Filmēsim to kā parastu ainu,
lai stāstījums atklāj, ka tas bijis sapnis.
Es nesaprotu.
Tas šķita pareizais veids, kā inscenēt
kaut ko ļoti būtisku, kas notiek Dīmona dvēselē.
Mēs atgriežamies ainā no pirmās sezonas.
Pirmajā sezonā Dīmons sēdēja Dzelzs tronī
un viņam tuvojās Rinīra.
Šoreiz tronī sēž Rinīra un viņai tuvojas Dīmons.
Tā ir Rinīra, bet nepareizā Rinīra.
Es ļoti priecājos, ka Millija atgriezās,
jo es dievinu viņu un viņas pienesumu seriālam.
Es zināju, ka viņas atgriešanās uz ekrāna būs patīkams pārsteigums faniem.
Šķita, ka pārtraukuma nav bijis. Diezgan dīvaini.
Patīkami atgriezties.
Viena no tām "Pūķa nama" ainām,
kad tuvplānā atklājas
viņu attiecību kreščendo.
Viņa staro, acīs ir asaras.
Viņa runā nevainojamā valīriešu valodā.
Un - stop! Spoži!
Mūsu īsā satikšanās bija skaista, un tad es nocirtu viņai galvu.
Man patika šī aina.
Es gribēju, lai sapņu ainas, vai kas nu tās ir...
Es teicu, ka tām jābūt maksimāli šausminošām.
Ja reiz mēs to darām, tad darām. Forši, ka Millija atgriezās.
- Bijām noilgojušies. - Ļoti jautri. Mīlu Metu.
Mets ir ļoti mīļš, neaptverami talantīgs.
Mani pārņēma liela nostalģija.
Es apsēdos tronī, kas patiesībā ir diezgan šķībs.
Tas ir darināts no zobeniem, tāpēc neizskatās ļoti ērts.
- Neklausieties viņā! Tiešām. - Ej prom!
Es priecājos par viņu siltajām attiecībām,
jo viņi labi pazīst viens otru.
Viņi priecājās par atkalredzēšanos, kaut vai nežēlīgā ainā.
- Skaisti! Nofilmēts! Skaisti! - Elan!
Liels paldies.
NEMAZ NEIZSKATĀS KĀ RAGANA
Stipri vēls, lai klaiņotu pa pili un slaktētu tās ļaudis.
Tu!
Mani sauc Alisa.
Alisas Riversas kostīms bija īpašs.
KOSTĪMU PĀRZINE
Viņa mīt Hārenholā, bet nedrīkst izskatīties kā vietējā.
Negribējām uzsvērt viņas raganiskumu.
KOSTĪMU MĀKSLINIECE
Viņai bija jāizskatās kā mazliet dīvainai saimes loceklei.
Gribējām radīt noplukušas greznības iespaidu
purpura un lavandas krāsas toņos.
Kolosāli, ka lomai apstiprināja Geilu.
Uzreiz iztēlojos šo porcelāna krāsas ādu.
Mēs izmantojām viņas dabisko bālumu.
Lasot grāmatu, es iztēlojos garus matus.
Mēs izvēlējāmies kraukļa melnu krāsu, kas skaisti saspēlējas
ar viņas ādas toni un acu krāsu.
Manuprāt, viņa nemaz neizskatās kā ragana.
Trīspadsmit D, otrais dubls.
- Klape! - Klape!
Geila bija ļoti apmierināta un izskatās pasakaini.
Tā bija absolūta bauda.
"ALISA RIVERSA"
Viss ansamblis mani pieņēma, un filmēšanas grupa bija brīnišķīga.
Kā tu jūties?
Kā jūties tu?
Mēs ar Metu iepazināmies tikai filmēšanas laukumā.
Viņš ir ļoti dāsns aktieris,
ar kuru ir patīkami sadarboties.
Viņa ir pasakaina aktrise un radījusi lielisku tēlu.
Ņem, iedzer!
Tev jāizguļas, ja gribi dabūt šo pili savā pusē.
KAUJA PIE LAKTAS
Lakta ir līdz šim lielākais
"Pūķa nama" objekts
gan lieluma, gan uzbūves ziņā.
Viss bija jāizdara pareizi.
Lakta ir liela mizanscēna.
IEROČU MEISTARS
Parasti grūti saprast ainas vērienu,
kamēr neesi ieradies laukumā un to ieraudzījis.
Gatavojieties, puiši! Filmēsim.
Un šis ir liels pasākums.
Lakta noteikti bija šīs sezonas lielākais šķērslis.
Mēs filmējām Londonas apkaimē ar aptuveni 500 statistiem.
Četri nami: Rosbiji, Stokvērti, Dārklini un Haitaueri -
visiem dažādos kaujas posmos jāizskatās atšķirīgi.
- Pārtraukt mēģinājumu! Paldies. - Spoži!
- Bija normāli? Labi. - Jā, lieliski.
Sarežģīta aina - liela kauja, pūķi, pūķuguns, zirgi, kritušie.
Ļoti sarežģīta loģistika.
Maza operācija, lai ieņemtu mazu pili,
pārvēršas par ūdensšķirtni, kas maina kara gaitu.
Mēs pirmoreiz saprotam, kā tas ir, kad palaiž vaļā pūķus.
- Pūķis! - Pūķis!
BORNAS MEŽS
Uzbrukumā!
Labi, ka bija Elans Teilors,
"Troņu spēles" un neskaitāmu citu seriālu veterāns.
Elans šai ainai piešķīra pavisam citu mērogu.
Elans ir lielisks, jo viņš ir režisors,
kurš jau pirms ierašanās laukumā zina, ko grib.
Elans rūpīgi sakadrēja kauju pie Laktas
jau ļoti, ļoti savlaicīgi.
Paldies Džeinai Vu, mūsu kadru plāna māksliniecei.
Sadarbībā ar viņu
tapa darbības plāns gaisā un uz zemes
un radās stāsts, kuru mēs nofilmējām un izstāstījām.
Tad man parādīja Bornas mežu.
Bornas mežs ir populāra filmēšanas vieta
jau no "Gladiatora" un Ridlija Skota laikiem.
Šķiet: "Ja jau Ridlijs Skots to izvēlējās, tad jābūt labi."
Un tā ir.
- Labi. - Tūliņ būs.
Es jau tur biju bijis, jo apskatījām šo vietu pirmajā sezonā.
Kāds man teica: "Mums šeit jāatgriežas."
Vajadzēja mežmalu...
REŽISORA ASISTENTS
...lauku un pauguru, uz kura varētu atrasties pils.
Mēs apskatījām vairākas vietas, un Borna bija vislabākā.
Par karali Īgonu!
Tiešām bija sajūta kā īstā kaujā.
Brīnišķīgākais, ka mēs tik ilgi bijām par to runājuši -
Elans, es, Fredijs un Raiens...
Mums par to bija nebeidzamas sarunas,
mēs pētījām priekšskatījumus un pārrunājām katru momentu.
Kad beidzot tur nokļuvām, skatienam pavērās pasakains skats.
Viens no tiem brīžiem, kad abi ar Frediju
teicām: "Kaut kas kolosāls!"
Domāju, ka ceturtās sērijas kauju
vēl ilgi apspriedīs daudzos birojos.
PŪĶU BARĪBA
Nebiju uztvēris to kā kauju,
līdz tur neierados un neieraudzīju šo vērienu.
Pār lauku virzījās četri mūru dragātāji
un neskaitāmi zirgi pilnās bruņās.
Ne tikai jātnieki, bet arī zirgi.
Trīs vai četri nami atšķirīgās formās ar karogiem un zīmotnēm
soļo plecu pie pleca.
Diemžēl daudzi kļūs par barību pūķiem, tikai viņi to vēl nezina.
Dekoratoriem vajadzēja ilgāku sagatavošanās laiku,
jo bija jāveido vairākas armijas apmetnes.
Mēs uzcēlām visas teltis un apmetnes, un mūsu brīnišķīgā tekstila nodaļa
tās visas izgatavoja un dekoratori samontēja.
Pie Laktas svarīga bija loģistika...
REKVIZĪTU MEISTARS
...lai pietiek cilvēku un zirgu līķu,
karošanas rīku un lai mēs varam tos pārvietot.
Liels filmēšanas laukums,
vairākas kameras filmē dažādas zonas.
Vajadzēja īstos cilvēkus, kas tiks galā ar steidzīgu pārcelšanos
no vienas vietas uz otru.
Strādāja gan galvenā grupa,
gan diezgan liela palīggrupa.
Lielākos kaskadieru trikus un kritienus
vadīja koordinators Roulijs Ērlems.
Dragājamā ierīce krīt, jā? No tās vietas.
Esmu daudz strādājis ar Rouliju.
Viņš darbojās netālu no manis, tāpēc varēja sūtīt attēlus.
Es noskatījos dublus un vajadzības gadījumā ieviesu izmaiņas.
Bet viņam patīk šo to uzlabot.
Lido pa gaisu un trāpa tev. Tuvāk pie dragājamās ierīces.
Milzīga mizanscēna ar lielām pūķu liesmām.
Meilisa lido pāri un aizdedzina cilvēkus.
Var, protams, radīt datorgrafiku, bet darbība ar īstiem cilvēkiem
rada pavisam citu ticamību.
Tas bija mūsu lielais numurs, darbība mežā.
TRIKU KOORDINATORS
Daudz strādājām ar uguni.
Uzbrukumā no pļaujoša lidojuma sadedzinājām astoņus cilvēkus.
Visi pūķu uzbrukumi no pļaujoša lidojuma ir aizraujoši.
Rēcoša pūķa liesma ir citāda, bet kaujas laukā
tas ir ļoti aizraujoši.
Gulties! Gulties!
Pirmoreiz redzu cilvēku, kurš dedzina citus ar tādu prieku.
Vajag vēl vienu kadru 45 grādu leņķī.
- Jā? - Jā.
Uzstādījām un ierakām zemē 20 taimeru,
un specefektu komanda iededza uguni.
Rodas 3,5-4,5 m plata uguns lode.
Lūdzu, visi aiz barjerām!
Mums bija astoņi puiši.
Viņus nozieda ar strauji uzliesmojoša katalizatora gēlu.
Es pagrieztos un bēgtu, bet viņi tur vienkārši stāvēja.
Uguns tuvojās un aprija viņus.
Mēs izgatavojām apdegumu kostīmus.
Kreklus, uz kuriem uzkrāsoti apdegumi,
lai tos var vienkārši uzvilkt, nekrāsojot ķermeni.
Mēs esam kļuvuši par lieliem cilvēku aizdedzināšanas meistariem.
MEHĀNISKAIS PŪĶIS 2.0
Krietna daļa lielās pūķu kaujas debesīs tapa,
apvienojot "Volume" un filmēšanu uz zilā fona.
"Mehāniskais pūķis 2.0".
Viņi to pilnveidoja, mācoties no pirmās sezonas.
Atšķirībā no pirmā, šo var ieprogrammēt
vēzēt spārnus un spēji mainīt virzienu.
Tas ir ļoti līdzīgs īstam dzīvniekam, gandrīz var sajust zvēra elpu.
Kameras arī pielāgojas pūķa kustībām.
Šogad filmējām mazliet citādi. Mums ir robotizēta kamera.
Izstrādājām plānu, kā piestiprināt kameru pie mehāniskā pūķa,
lai kamera un pūķis kustas sinhroni.
Šādā sadarbībā var uzņemt gandrīz jebkuru rakursu.
Līdzīgi kā karā gaisa kaujas filmēja no citām lidmašīnām,
mūsu kadri uzņemti no otra pūķa.
Gribas sajūtu, ka kamera atrodas uz otra pūķa.
Trīs, divi, viens, aiziet!
Mehāniskais pūķis...
Viss, ko atceros un par ko varu pažēloties, -
liels vējš sejā.
Laktas ainā segli svaidās uz visām pusēm.
- Aiziet! - Turi kursu, Meilisa!
Būtiskām tēlu emocijām jāparādās brīžos,
kad viņus svaida uz visām pusēm.
Tēlojums bija ļoti kvalitatīvs,
lai gan pūķis viņu svaidīja kā negudrs
un pakaļ dzinās robotizēta kamera.
Ej tu nost!
NETĪRĀ DEGŠANA
Trīs, divi, viens!
Esam izveidojuši piefilmējumu laukumu,
lai var iztikt bez datorgrafikas, jo īsta uguns, protams, izskatās īsta.
Vājprātīgi, jā.
Es gribēju lielāku vērienu, jo mums ir Vagāra.
Gribēju īstu netīro degšanu.
Intensīvu, plašu, šaušalīgu degšanu.
Aptuveni 15 m augstas liesmas. Masu iznīcināšanas ierocis.
PĀROGĻOJIES
Manuprāt, elpu aizraujošākais brīdis
ir abu lielo pūķu saķeršanās gaisā.
Šī nāves spirāle.
Elans izpētīja,
kā plēsīgie putni cīnās cits ar citu.
Elans gribēja parādīt šo rituālu,
kad tie saāķē nagus un griežas gaisā.
Lielu daļu darba paveica "Previz". Var parādīt, kā divi pūķi
virpuļo gaisā trīs dimensijās, pagriežas pret zemi, izpūš liesmas,
bet jāiegulda liels darbs, lai saprastu, kā tas izskatās.
Es to inscenēju kā "kodolkatastrofu".
No vēstījuma viedokļa tas ir pagrieziena punkts,
jo šādu karu cilvēki vēl nav piedzīvojuši.
Mums bija doma, ka tas salauž Kolu.
Viņš zaudē samaņu un pamostas jaunā pasaulē,
tāpēc posta apmēram jāizskatās gandrīz sirreālam.
Mums bija rāpojoši cilvēki,
tādi, kuriem bija nodegušas kājas un rokas,
staigājoši degoši cilvēki.
Valdo ar savu komandu radīja Putekļu cilvēku, kā mēs viņu saucām.
Pieskaršanās tam bija patiesi sarežģīts pasākums,
kur visam jānotiek ļoti precīzi.
Jāpieskaras tieši tik stipri, lai viņi to var paraut.
Diezgan apbrīnojami.
Es viņus neapskaudu, kad to vajadzēja atkal salikt no jauna.
Karavīri sabirza putekļos.
Tam bija jāliecina, ka viss, ko tu zināji par karošanu,
ir pārogļojies, un tu esi palicis viens.
Stop! Pārbaudīsim.
Tā ir Pirra uzvara abām pusēm.
Melnie zaudē Rinīsas pūķi un jātnieci,
vienu no Rinīras uzticamākajām padomdevējām.
Zaļo nometnē Saulesliesmas un Īgona stāvoklis nav zināms,
bet Saulesliesma tik drīz gaisā necelsies,
un karalis arī nav labā formā.
Liela daļa Īgona lielāko baiļu piepildās,
kad viņš pēc trieciena ar uguns lodi gāžas zemē.
Kodolieroča pielietošana ir postoša visiem.
Būtiski zaudējumi ir abās pusēs.
Ak dievs, milzīgs zaudējums! Kāda katastrofa! Totāla katastrofa!
Labākais cīnītājs, labākais pūķis ir notriekts. Pilnīgs haoss.
Bet, ja var aiziet pūķa mugurā
viskrāšņākās kaujas laikā,
tad tā ir laba nāve.
Nav patīkami zaudēt...
"KORLĪSS VELARIONS"
...tik brīnišķīgu cilvēku un izcili talantīgu aktrisi.
Mēs šajā īsajā laikā bijām kļuvuši
par labiem draugiem.
Mums bija absolūti brīnišķīga sadarbība.
Tāpēc tas bija diezgan... Nu, jūs sapratāt.
Bet tāpēc jau mūsu draudzība neizjuks.
Dinamiski lidojošo pūķu kadri,
kas mijas ar dramatisku tēlojumu un darbību uz zemes, -
te veidojas patiesi apbrīnojama aina.
Manuprāt, Elans ir radījis apbrīnojamu kaujas ainu.
Lepojos, ka varu tajā piedalīties.
Es varu piedalīties tik milzīgā inscenējumā,
kādi aktieriem gadās reti.
- Tā, draugs. Paldies, Elan. - Labi.
Reizēm gribas sev iekniebt, vai tas tiešām notiek.
Es šaubos, vai vēl kādreiz piedalīšos tik grandiozā ainā,
tāpēc apzinājos, ka man ļoti laimējies.
Es kā producents un arī scenārija autors
pirmoreiz darīju kaut ko tik sarežģītu un lepojos ar iznākumu.
Subtitrus tulkoja: Dace Andžāne